Official Journal L 183 , 12/07/2000 P. 0018 - 0020



KOMISIJOS SPRENDIMAS 2000 m. liepos 12 d. dėl iš trečiųjų šalių importuojamų bičių (bičių šeimų), motinėlių ir jų bičių palydovių sveikatos sertifikavimo (pranešta dokumentu C(2000) 1966) (tekstas svarbus EEE) (2000/462/EB) EUROPOS BENDRIJŲ KOMISIJA, atsižvelgdama į Europos Bendrijos steigimo sutartį, atsižvelgdama į 1992 m. liepos 13 d. Tarybos direktyvą 92/65/EEB, nustatančią gyvūnų sveikatos reikalavimus, reglamentuojančius prekybą Bendrijoje gyvūnais, sperma, kiaušialąstėmis bei embrionais, kuriems netaikomi gyvūnų sveikatos reikalavimai, nustatyti specialiose Bendrijos taisyklėse, nurodytose Direktyvos 90/425/EEB1 A priedo I dalyje, bei jų importą į Bendriją, su paskutiniais pakeitimais, padarytais Sprendimu 95/176/EB2, ypač į jos 17 ir 18 straipsnius, kadangi: (1) Tos trečiosios šalys, iš kurių valstybės narės leidžia importuoti bites (bičių šeimas) ar motinėles (su palydovėmis) į Bendriją, turi būti nustatytos laikantis Tarybos direktyvos 92/65/EEB reikalavimų; šis leidimas yra būtinas kiekvienai trečiajai šaliai. (2) Importuojamų bičių (bičių šeimų), motinėlių ir jos bičių palydovių sveikatos sertifikavimas turi būti nustatytas pagal Tarybos direktyvos 92/65/EEB reikalavimus. (3) Jei būtina, turi būti imamasi papildomų saugumo priemonių naujų arba egzotinių ligų atveju. (4) Tarybos direktyva 96/93/EEB3 nustato sertifikavimo standartus, būtinus pripažintam sertifikavimui ir siekiant užkirsti kelią sukčiavimui; kadangi reikia užtikrinti, kad taisyklės ir principai, taikomi trečiųjų šalių sertifikavimo pareigūnams, teiktų garantijas, lygiavertes bent jau toms, kurios yra nustatytos šioje Direktyvoje. (5) Atsižvelgiant į tai, kad šiuo dokumentu yra nustatomas naujas sertifikavimo režimas, turėtų būti paskirtas jo įgyvendinimo laikotarpis. (6) Šiame sprendime numatytos priemonės atitinka Veterinarijos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Valstybės narės leidžia importuoti bites (Apis mellifera) (bičių šeimas), motinėles ir jos bites palydoves iš bet kurios trečiosios šalies, jeigu jos atitinka garantijas, nustatytas sveikatos sertifikate, atitinkančiame pavyzdį, pateiktą šio sprendimo priede. 2 straipsnis Šis sprendimas taikytinas nuo 2000 m. lapkričio 1 d. 3 straipsnis Šis sprendimas skirtas valstybėms narėms. Priimta Briuselyje, 2000 m. liepos 12 d. Komisijos vardu David BYRNE Komisijos narys PRIEDAS BIČIŲ (BIČIŲ ŠEIMŲ), MOTINĖLIŲ IR JOS BIČIŲ PALYDOVIŲ, SKIRTŲ ĮVEŽTI Į EUROPOS BENDRIJĄ, SVEIKATOS SERTIFIKATO PAVYZDYS Pastaba importuotojui: šis sertifikatas yra skirtas tik veterinarijos tikslams ir turi lydėti siuntą iki pasienio kontrolės posto. 1. Siuntėjas (vardas, pavardė (ūkio subjekto pavadinimas) ir adresas) SVEIKATOS SERTIFIKATAS Nr. Originalas4 2. Kilmės šalis 3. Gavėjas (vardas, pavardė (ūkio subjekto pavadinimas) ir adresas) 4. KOMPETENTINGA INSTITUCIJA 5. Adresas - kilmės ūkio - paskirties ūkio 6. Pakrovimo vieta 7. Transporto priemonė5 8. Rūšis 9. Bičių (bičių šeimų) ar motinėlių (su palydovėmis) skaičius6 10. Siuntos atitikties nustatymas 11.Patvirtinimas7 Aš, toliau pasirašęs kompetentingas pareigūnas, patvirtinu: 1. kad pirmiau nurodytos bitės (Apis mellifera) (bičių šeimos) ar motinėlės su palydovėmis: a) yra kilusios iš veislinio bityno, kurį prižiūri ir kontroliuoja kompetentinga institucija; b) nėra kilusios iš teritorijos, kuriai taikomas draudimas dėl bičių amerikinio puvinio, ir mažiausiai per 30 dienų nuo paskutinio užregistruoto atvejo ir nuo tos dienos, kai visi aviliai, esantys trijų kilometrų spinduliu, buvo patikrinti kompetentingos institucijos, visi užkrėsti aviliai buvo sudeginti arba bičių šeimos buvo gydomos, patikrintos ir minėtos kompetentingos institucijos pripažintos sveikomis; c) yra iš šeimų arba kilusios iš šeimų, kurių korių mėginiai buvo ištirti dėl bičių amerikinio puvinio, kaip nurodyta TEB diagnostinių standartų vadove, ir paskutinių 30 dienų rezultatai neigiami; d) buvo patikrintos šiandien ir joms nenustatyta jokių ligų klinikinių požymių arba nekyla įtarimo dėl ligos, įskaitant bičių parazitus; 2. pakavimo medžiaga ir kiti siuntoje esantys produktai yra atvežti tiesiai iš eksportuojančio veislinio bityno ir neturėjo sąlyčio su sergančiomis bitėmis ar perais, užkrėstais produktais ar įranga, arba su eksportuojančiam bitynui nepriklausančiais produktais ar įranga. Patvirtinta (vieta)(data) (kompetentingo pareigūno parašas)8 Antspaudas8 . (vardas, pavardė didžiosiomis raidėmis, kvalifikacija ir pareigos) 1 OL L 268, 1992 9 14, p. 52. 2 OL L 117, 1995 5 24, p. 23. 3 OL L 13, 1997 1 16, p. 18. 4 Kiekvienai siuntai turi būti išduotas atskiras sertifikatas, kurio originalo kopija turi lydėti siuntą į paskirties vietą; jis galioja 10 dienų. 5 Nurodyti transporto priemonės ar konteinerio registracijos numerį ir plombos numerį (jei reikia). 6 Išbraukti, jei netinka. 7 Užpildyti per 24 val. iki pakrovimo. 8 Antspaudo ir parašo spalva turi skirtis nuo teksto spalvos.